Държавен вестник, бр. 20, 2007 г., стр. 9

Б Р О Й  20
Д Ъ Р Ж А В Е Н   В Е С Т Н И К
С Т Р .  9
Чл. 35. (1) Всеки избирател може да поиска
отстраняване на непълноти и грешки в избира-
телния списък с писмено заявление до кмета на
общината или района, или на кметството.
(2) Заявленията се приемат от съответната
администрация най-късно 7 дни преди избор-
ния ден.
(3) Кметът на общината или района, или на
кметството разглежда заявлението в двудневен
срок и се произнася по него с мотивирано реше-
ние, което обявява незабавно на публично място.
(4) Всеки заинтересован може да обжалва
решението пред районния съд в двудневен срок.
Съдът разглежда жалбата в двудневен срок в
открито заседание с призоваване на жалбопо-
дателя и кмета и постановява решение, което
се обявява незабавно и е окончателно.
Чл. 36. (1) Избирателни списъци в лечебни
и здравни заведения, почивни домове, домове
за стари хора и други такива, както и на плава-
телни съдове под българско знаме, се съставят
от ръководителя на заведението или дома, съ-
ответно от капитана на плавателния съд.
(2) Ръководителят на заведението или дома
или капитанът на плавателния съд уведомява
органите по чл. 28, ал. 1 за включените в списъ-
ка лица, за да бъдат заличени от избирателните
списъци по постоянния им адрес преди преда-
ване на избирателните списъци на секционните
избирателни комисии.
Чл. 37. Ръководителите на местата за изтър-
пяване на наказанието лишаване от свобода и
за задържане съставят избирателни списъци на
задържаните лица, по отношение на които няма
влязла в сила присъда.
Чл. 38. Българските граждани, живеещи в
друга държава—членка на Европейския съюз,
които се намират в страната в изборния ден, могат
да гласуват по постоянния си адрес. Когато тези
лица са били заличени от избирателните списъ-
ци преди предаването им на секционните изби-
рателни комисии, те отново се вписват в списъ-
ците от органите по чл. 28, ал. 1 след представя-
не на документ за самоличност и на декларация
по образец, че са живели постоянно най-малко
през последните три месеца в друга държава—
членка на Европейския съюз, и не са гласували
в същите избори за Европейски парламент.
Чл. 39. (1) Удостоверения за гласуване на
друго място се издават от органите по чл. 28,
ал. 1 в един екземпляр на избиратели, които
предварително писмено заявят, че няма да гла-
суват в секцията по постоянния си адрес или по
адреса на пребиваване в Република България.
(2) Удостоверенията се издават не по-късно
от 14 дни преди изборния ден.
(3) Органът по чл. 28, ал. 1 по постоянен адрес
предава информация за издадените удостовере-
ния по ал. 2 на Главна дирекция “Гражданска
регистрация и административно обслужване” в
Министерството на регионалното развитие и
благоустройството не по-късно от 12 дни преди
изборния ден за автоматизираното заличаване
на избирателя от избирателните списъци по пос-
тоянен адрес.
(4) Удостоверенията имат единна номера-
ция за цялата страна, включваща номера на
избирателния район, на чиято територия се
издават, и номера на съответната избирателна
секция, в която трябва да гласува лицето спо-
ред постоянния си адрес.
(5) Общинската администрация води пуб-
личен регистър за издадените удостоверения,
в който се вписват номерът на издаденото удос-
товерение, трите имена и единният граждан-
ски номер на лицето, на което е издадено, да-
тата на издаване и подписът на лицето, полу-
чило удостоверението, като се отбелязва дали
удостоверението се получава лично или чрез
пълномощник.
(6) Получилият удостоверение за гласуване
на друго място писмено декларира, че ще гласу-
ва само веднъж.
(7) Удостоверенията се получават лично
срещу подпис или чрез пълномощник с нотари-
ално заверено пълномощно.
(8) Не се издават удостоверения за гласуване
на друго място на лица, пребиваващи извън
Република България.
(9) Общинските администрации и кметства-
та представят на районните избирателни коми-
сии копие от регистъра за издадените удостове-
рения за гласуване на друго място не по-късно
от 7 дни преди изборния ден.
(10) Избирател, който е ученик или студент,
може да гласува в избирателна секция по избор
в населеното място, където се обучава, когато
то е различно от населеното място по постоя-
нен адрес, след представяне на документ за са-
моличност, надлежно заверена за съответната
учебна година ученическа книжка или надлеж-
но заверена за съответния семестър студентска
книжка и декларация по образец, че не е гласу-
вал и няма да гласува на друго място. В учени-
ческата или студентската книжка се вписва
датата на изборите. Книжката се подписва от
член на секционната избирателна комисия.
Чл. 40. (1) Избирател, чийто постоянен и
настоящ адрес са в различни населени места,
може да поиска да бъде вписан в избирателния
списък по настоящ адрес не по-късно от 14 дни
преди изборния ден. Искането се прави писме-
но пред органите по чл. 28, ал. 1 по настоящия
адрес на лицето.
(2) Органът по чл. 28, ал. 1 по настоящ адрес
предава информация за подадените искания по
ал. 1 на Главна дирекция “Гражданска регист-
рация и административно обслужване” в Ми-
нистерството на регионалното развитие и бла-
гоустройството не по-късно от 12 дни преди
изборния ден за автоматизирано включване на
избирателя в избирателния списък по настоящ
адрес и заличаването му от избирателния спи-
сък по постоянен адрес.